ทุเรียนแดงอินโด เนื้อสีแดงหวานหอมราคาดี
ทุเรียนชนิดนี้ มีถิ่นกำเนิดดั้งเดิม จากประเทศอินโดนีเซีย โดยที่ต้นแม่ของทุเรียนดังกล่าวมีอายุมากกว่า 100 ปีแล้ว ยังคงยืนต้นมีดอกและติดผลดกอย่างต่อเนื่องเรื่อยมา จนกระทั่งปัจจุบัน ซึ่งในประเทศอินโดนีเซียมีชื่อเรียกเฉพาะว่า ทุเรียนสีรุ้ง มีหลายพันธุ์และมีปลูกกระจายหลายเมืองด้วย เช่น พันธุ์เมร่อน จากเมืองบันยุวังกี พันธุ์บุลันกัน จากเมืองกาลิมันตัน พันธุ์เซ็กซี่พิงค์ พันธุ์วายุท เป็นต้น แต่ละพันธุ์สีของเนื้อในสุกจะเป็นสีส้มหรือสีแดง บางต้นเปลือกผล เป็นสีแดง แต่เนื้อในสุกกลับเป็นสีเหลืองก็มี อย่างไร ก็ตาม เนื้อในสุกของทุกๆพันธุ์จะมีรสชาติหวานหอมปนมันเหมือนกับเนื้อสุกทุเรียนไทยทุกอย่าง บางพันธุ์จะมีกลิ่นหอมเหมือนกับกลิ่นคาราเมลและกลิ่นอัลมอนด์คั่วก็มี ซึ่งชาวอินโดนีเซียนิยมรับประทานอย่างแพร่หลาย,ในประเทศไทย ถูกนำเข้ามาปลูกและขยายพันธุ์นานกว่า 20 ปีแล้ว มีลักษณะประจำพันธุ์คือ ลำต้นแข็งแรงทนทานต่อโรคแมลงได้สูง ใบมีขนาดใหญ่กว่าใบของทุเรียนไทยพันธุ์ทั่วไปอย่างชัดเจน รูปทรงของผลสวย ผลเมื่อโตเต็มที่มีน้ำหนักเฉลี่ยประมาณ 2 กิโลกรัมต่อผล เนื้อในสุกจะเป็นสีแดงเข้มตามภาพประกอบคอลัมน์ จึงถูกตั้งชื่อว่า ทุเรียนแดงอินโด ดังกล่าว เนื้อสุกละเอียดและเหนียว เมล็ดเล็กและลีบบาง รสชาติหวานหอมปนมันรับประทานอร่อยมาก ปัจจุบันได้รับความนิยมปลูกกันอย่างกว้างขวาง เนื่องจากมีตลาดผลไม้ต้องการสูง และได้ราคาดีนั่นเอง แต่ละต้นจะมีดอกและติดผลดกไม่น้อยกว่า 600 ผลต่อต้น ตามฤดูกาลหรือปีละ 2 หน ขยายพันธุ์ด้วยระบบเสียบยอด ทำให้ปลูกแล้วโตเร็วให้ผลผลิตหลังปลูก 4-5 ปีเท่านั้น,มีกิ่งตอนแท้ขาย ที่เดียวคือ ติดต่อ คุณประภาส สุภาผล 33/4 หมู่ 7 ต.ห้วยใหญ่ อ.บางละมุง จ.ชลบุรี โทร. 08-8533-2299 หรือไปซื้อได้ที่ งานเกษตรมหัศจรรย์ สกายฮอลล์ ชั้น 3 เซ็นทรัล ลาดพร้าว กทม. วันที่ 24-27 พ.ค.61 กับที่งานพฤกษาสยาม ชั้น 4 เอ็มซีซี ฮอลล์ เดอะมอลล์ บางกะปิ กทม. ระหว่างวันที่ 25 พ.ค.-3 มิ.ย.61 บริเวณล็อกบี 46–บี 47 บูธ สวนประภาสไม้ผล ราคาสอบถามกันเองครับ.,นายเกษตร
ในประเทศไทย ถูกนำเข้ามาปลูกและขยายพันธุ์นานกว่า 20 ปีแล้ว มีลักษณะประจำพันธุ์คือ ลำต้นแข็งแรงทนทานต่อโรคแมลงได้สูง ใบมีขนาดใหญ่กว่าใบของทุเรียนไทยพันธุ์ทั่วไปอย่างชัดเจน
ทุเรียนแดงอินโด,เกษตรกรบนแผ่นกระดาษ,นายเกษตร,การขยายพันธุ์,เกษตร